Bekeš'čab

Bekeš'čab ( [ˈbeːkeːʃt͡ʃɒbɒ], , , ) om lidn Mad'jaranman suvipäivnouzmas. Se om Bekeš-agjan administrativižeks keskuseks da palaks.

 Istorii 
Čab-külä () mainitase vl 1330. Nügüdläine nimituz om turkan augotižlibundanke.

Bekeš'čab šingotase tömašinoiden tegimel, tekstiližel, omblend- i sömtegimištol.

 Geografijan andmused 
Lidn sijadase agjan keskuzpalas, Köröš-jogen ližajogen randal (Tisan bassein), 89 m ü.m.t. keskmäižel korktusel.

Matkad Romanijan röunhasai om vižtoštkümne kilometrad päivnouzmha, Budapešthasai om 180 km lodeheze. Raudtestancii radab «Timišoar — Budapešt»-keskustal.

Klimat om ven kontinentaline subtropižen klimatan röunal. Keza om hätkeline räk. Voden keskmäine lämuz om +11,2 C°, kezakun-elokun +20,4..+22,1 C°, tal'vkun-uhokun −0,5..+1,3 C°. Ekstremumad oma −24,6 C° (tal'vku-uhoku) i +41,7 C° (eloku). Kezaaigan minimum om +4,4 C° (kezaku), tal'vaigan maksimum om +20,5 C° (uhoku). Ei voi panda halad kezakus-sügüz'kus (sügüz'kun minimum om +0,6 C°). Paneb sadegid 574 mm vodes, enamba semendkus-heinkus (59..68 mm kus), vähemba vilukus-keväz'kus (32..35 mm kus). Kun keskmäine relätivine nepsuz vajehtase 66..72 % röunoiš keväz'kus-sügüz'kus, 84..89 % kül'mkus-vilukus.

 Eläjad 
Vn 2011 Mad'jaranman rahvahanlugemižen mödhe lidnan eläjiden lugu oli 62 050 ristitud, vn 2022 — 55 164 ristitud. Vll 1980−2001 lidnan ristitišt oli kaikiš suremb, 67..68 tuhad eläjid (68 044 eläjad vl 1980, 67 968 rist. vl 2001). Edel 1930-nzid vozid slovakalaižed oliba enambuses lidnas.

Religijan mödhe (2022): riman katolikad — 13,6 %, lüteranižusen polenpidajad — 10,2 %, kal'vinistad — 6,5 %, grekan katolikad — 0,3 %, toižed uskojad — 2,0 %, religijatomad — 27,9 %, jätiba vastuseta — 39,5 %.

 Galerei 

 Sebruzlidnad 
  Bejuš, Romanii
  Lüterštadt Vittenberg, Saksonii-Anhal't-federacijanma, Saksanma
  Mikoi, Suomenma
  Odorheju Sekujesk, Romanii
  Salont, Romanii
  Tarnovske Guri, Pol'šanma
  Trenčin, Slovakii
  Užgorod, Ukrain
  Zrenänin, Serbii

 Homaičendad 

 Irdkosketused 
 Lidnan oficialine sait (bekescsaba.hu).   

Kategorii:Mad'jaranman lidnad
Kategorii:Eländpunktad kirjamišton mödhe
*